|  |
| --- |
| Ympäristöministeriö  kirjaamo.ym@ymparisto.fi |

Lausuntopyyntö YM0008:00/2015

YVA-menettelyä koskevien säädösten uudistaminen

Ympäristöministeriö pyytää Itä-Suomen aluehallintoviraston lausuntoa luonnoksesta hallituksen esitykseksi laiksi ympäristövaikutusten arviointimenettelystä ja laeiksi eräiden siihen liittyvien lakien muuttamisesta. Aluehallintoviraston peruspalvelut, oikeusturva ja luvat –vastuualue (peol) toteaa lausuntonaan seuraavaa:

Itä-Suomen aluehallintoviraston peruspalvelut, oikeusturva ja luvat –vastuualue on antanut lausuntoja ympäristövaikutusten mukaisista arviointiohjelmista ja arviointiselostuksista sosiaalisten vaikutusten arvioinnin ja terveydensuojelun näkökulmista. Lähes poikkeuksetta hankkeiden tai toiminnan aiheuttamien välittömien ja välillisten vaikutusten arviointi väestöön, ihmisten terveyteen, elinoloihin ja viihtyvyyteen on ollut nimellistä eikä vaikutuksia arvioitu em. näkökulmista riittävästi ja asiantuntevasti. Myös vaihtoehtotarkastelut ovat olleet usein puutteellisia.

Aluehallintoviraston peol-vastuualue pitää hyvänä, että lakiin ehdotetaan sisällytettäväksi säännöstä ennakkoneuvottelumenettelystä. Ennakkoneuvotteluun osallistuvia keskeisiä viranomaisia tulisivat olla terveydensuojelusta ja sosiaalisten vaikutusten arvioinnista vastaavat viranomaiset niissä hankkeissa ja toiminnoissa, joilla on merkittäviä terveydellisiä tai sosiaalisia vaikutuksia.

YVA-menettelyn ja hankekaavoituksen yhdistäminen –vaihtoehdoista aluehallintoviraston peol-vastuualue pitää parempana vaihtoehtoa A, koska se takaa todennäköisesti paremman todellisen vaihtoehtotarkastelun.

|  |  |
| --- | --- |
| johtaja | Sirkka Jakonen |
|  |  |
| ympäristöterveydenhuollon ylitarkastaja, ryhmävastaava | Ulla Ahonen |